Diari Oficial de la Generalitat Valenciana


Sumari del DOGV 9858, del 28-05-2024 (2024/4898)

RESOLUCIÓ de 22 de maig de 2024, la Direcció General de Treball, Cooperativisme i Seguretat Laboral, per la qual es resol la concessió de les subvencions previstes en la Resolució de 29 de desembre de 2023, de la Direcció General de Treball, Cooperativisme i Seguretat Laboral, per la qual es realitza la convocatòria anticipada de les ajudes destinades a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses amb centres de treball situats a la Comunitat Valenciana que van obtindre l'any 2022 resolució favorable al projecte presentat en la convocatòria de 2022..
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9858

Data del DOGV
:   28-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4898


Data del document
:   22-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 22 de maig de 2024, la Direcció General de Treball, Cooperativisme i Seguretat Laboral, per la qual es resol la concessió de les subvencions previstes en la Resolució de 29 de desembre de 2023, de la Direcció General de Treball, Cooperativisme i Seguretat Laboral, per la qual es realitza la convocatòria anticipada de les ajudes destinades a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses amb centres de treball situats a la Comunitat Valenciana que van obtindre l'any 2022 resolució favorable al projecte presentat en la convocatòria de 2022.. [2024/4898]  
  
  
Atesa l'Orde 7/2022, de 16 de juny, de la Conselleria d'Economia Sostenible, Sectors Productius, Comerç i Treball, que aprova les bases reguladores i establix el procediment de concessió de les ajudes a la reducció de la jornada laboral a quatre dies o trenta-dos hores setmanals i a la millora de la productivitat en les empreses valencianes (DOGV 9372, 30/06/2022), d'ara en avant, bases reguladores.  
  
Vista la Resolució de 29 de desembre de 2023, de la Direcció General de Treball, Cooperativisme i Seguretat Laboral, per la qual es realitza la convocatòria anticipada de les ajudes destinades a l'establiment d'incentius a la reducció de la jornada laboral a quatre dies o trenta-dos hores setmanals i a la millora de la productivitat en les empreses amb centres de treball situats a la Comunitat Valenciana que van obtindre l'any 2022 resolució favorable al projecte presentat en la convocatòria de 2022 (DOGV núm. 9773, de 24 de gener de 2024).  
Estudiades les sol·licituds rebudes, la Comissió de Valoració, en la seua reunió de data 20 de maig de 2024, formula la proposta de resolució de concessió motivada i elabora l'informe d'avaluació de sol·licituds presentades, que inclou les puntuacions adjudicades per l'IVACE a cada projecte, de conformitat amb el que es disposa en les bases 10 i 11 de les bases reguladores.  
En la tramitació d'este procediment s'ha tingut en compte, així mateix, el que s'establix en l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en les bases 2 i 10 de les bases reguladores.  
Atesos els resolc quint i sext de la resolució de convocatòria, podran ser beneficiàries les empreses els projectes de les quals es troben en el segon any de compromís empresarial de reducció de la jornada laboral ordinària perquè van obtindre, l'any 2022, resolució favorable al projecte presentat en la convocatòria de 2022.  
De conformitat amb el que s'establix en la base 6.1.b) de les bases reguladores, atés que les empreses que resulten beneficiàries de la subvenció ho seran pel segon any d'aplicació del Pla de reducció de la jornada laboral i millora de la productivitat, els imports de les ajudes seran de 2.746,10 euros per cada persona treballadora amb contracte indefinit a temps complet incorporada al Pla de reducció de la jornada laboral.  
  
El pressupost global del programa es distribuirà en els trams i termes previstos en la base 7 de les bases reguladores, segons la qual, atés que no s'ha presentat cap empresa inclosa en els apartats b) i c), el pressupost total s'aplicarà a empreses incloses en l'apartat a).  
Vistos els antecedents exposats, i en aplicació del que es disposa en l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, en el 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV núm. 9661 de 14.08.2023), i en virtut de la competència per a resoldre sobre les sol·licituds presentades establida en la base 12 de les bases reguladores d'estes subvencions, RESOLC  
  
Primer  
Concedir les subvencions, a càrrec de la línia de subvenció S0169 del capítol IV, del programa 315A00 «Condicions de treball i administració de les relacions laborals», del pressupost de la Generalitat per a l'exercici 2024, aplicació pressupostària R26186729.315A00.4, per un import total de 16.476,60 euros, a les entitats sol·licitants i pels imports que s'indiquen en l'annex I d'esta resolució, destinades a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses amb centres de treball situats a la Comunitat Valenciana, que van obtindre l'any 2022 resolució favorable al projecte presentat en la convocatòria de 2022, amb les condicions que s'establixen en la present resolució de concessió, en la convocatòria respectiva i en les bases reguladores, i que es reflectixen en l'esmentat annex I.  
  
  
Segon  
Les entitats beneficiàries d'estes subvencions hauran de complir les obligacions establides en l'article 14 de la Llei 38/2003, general de subvencions, així com en les bases 16 i 25 de les bases reguladores.  
  
  
Tercer  
L'abonament de la subvenció anual s'efectuarà a les empreses beneficiàries de la manera següent: una bestreta del 30 % de l'import de la subvenció anual en el termini d'un mes a partir de la data de notificació de la present resolució de concessió, després de la sol·licitud prèvia de l'empresa beneficiària i acompanyada de garantia o justificació de l'exoneració en els termes assenyalats en la base 14; el 70 % restant, en el moment de la finalització del termini d'un any des que es va iniciar el Pla de reducció de la jornada laboral i millora de la productivitat de l'empresa», una vegada s'haja justificat el compliment de la realització de l'acció subvencionada.  
  
Quart  
De conformitat amb el que s'establix en la base 15 de les bases reguladores i en l'apartat tretze de la resolució de convocatòria, la justificació de l'ajuda s'haurà d'efectuar dins dels quinze dies següents al que finalitze el termini d'un any des de la data de la publicació de la present resolució de concessió de l'ajuda i en la forma determinada en l'esmentada base.  
D'acord amb el que es preveu en l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i tenint en compte l'objecte i la naturalesa de la subvenció instrumentada a través d'esta subvenció, l'aplicació del seu import serà justificada per l'entitat beneficiària mitjançant la presentació del compte justificatiu. L'entitat beneficiària haurà de presentar una memòria d'actuació justificativa del compliment de les condicions imposades en la present resolució de concessió de la subvenció, amb indicació de les activitats realitzades i els resultats obtinguts, les actuacions, les persones treballadores que s'han beneficiat de la reducció de la jornada laboral, la incidència en l'increment de la productivitat de l'empresa, així com la plantilla de persones treballadores de l'empresa en el moment de la concessió de l'ajuda i en el moment de la justificació d'esta, acompanyant els documents justificatius que acrediten el compliment de l'indicat en l'esmentada memòria d'actuació.  
En l'esmentada memòria hauran d'acreditar de manera fefaent l'increment o millora de la productivitat i facilitar per a això les dades econòmiques i de producció oportunes i referides al moment previ i posterior a la posada en marxa del pla.  
La presentació de l'esmentada justificació i memòria es realitzarà de manera electrònica a través del procediment: https://www.gva.es/va/inicio/procedimientos'id\_proc=22783  
  
Quint  
Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions i ajudes atorgades per altres administracions o ens públics o privats, nacionals o internacionals, podrà donar lloc a la modificació de la resolució de concessió, d'acord amb el que s'establix en l'article 19.4 de la Llei 38/2003, general de subvencions.  
  
Sext  
1. D'acord amb el que s'establix en la base 17 de les bases reguladores, donaran lloc a l'obligació de reintegrar, totalment o parcialment, les quantitats percebudes anualment, així com l'exigència de l'interés de demora des de la data del pagament de la subvenció fins que se n'acorde la procedència del reintegrament, els casos previstos en l'article 37 de la Llei 38/2003. En particular, serà procedent el reintegrament total de l'ajuda en els supòsits següents:  
a) Quan l'empresa incomplisca el compromís de reducció mínima del 20 % de la jornada en còmput setmanal durant l'any de vigència d'este, si la seua jornada ordinària de treball era prèviament de 40 hores setmanals.  
b) Quan l'empresa incomplisca el compromís de reducció de la jornada a 32 hores setmanals, si la seua jornada ordinària de treball era prèviament inferior a 40 hores setmanals.  
c) Quan en la fase de justificació de l'ajuda l'informe de l'IVACE advertisca que l'empresa no ha acreditat l'increment o la millora de la productivitat en esta.  
2. En cas que l'empresa no haja procedit a la substitució assenyalada en el paràgraf tercer de la base 5 de les bases reguladores, s'aplicarà el criteri de proporcionalitat amb reintegrament parcial de l'ajuda concedida segons el temps de manteniment que restara per completar si l'extinció de la relació laboral de la persona treballadora s'haguera produït per baixa voluntària, discapacitat sobrevinguda, mort o acomiadament disciplinari o per causes objectives no declarat improcedent.  
  
3. El procediment de reintegrament serà iniciat per la direcció general competent en matèria de treball, i seguirà les disposicions generals establides en la Llei 39/2015, d'1 d'octubre, del procediment administratiu comú de les administracions públiques, amb les especialitats contingudes en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
  
Sèptim  
La resolució es notificarà a les entitats beneficiàries mitjançant la seua publicació en la pàgina web de la Conselleria d'Educació, Universitats i Ocupació, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. Així mateix, es publicarà en el Diari Oficial de la Generalitat Valenciana i en la Base de Dades Nacional de Subvencions, en compliment del que s'establix sobre publicitat de subvencions concedides en la Llei general de subvencions.  
Contra esta resolució, que posa fi a la via administrativa, es podrà interposar, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes a comptar de l'endemà de la seua publicació. O bé, directament, un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la seua publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de maig de 2024.- El conseller d'Educació, Universitats i Ocupació (Per delegació atorgada per Orde 7/2022, (DOGV núm. 9372, de 30/06/22) El director general de Treball, Cooperativisme i Seguretat Laboral: Andrés Lluch. Figueres.